jkorsvik/nowiki_second_scrape_merged huggingface dataset:
Erik Stensiö

Erik Helge Osvald Stensiö (opprinnelig Erik Andersson, født 2. oktober 1891 i Stensjö by, Döderhult sogn ved Oskarshamn, død 11. januar 1984 i Danderyd) var en svensk paleontolog og professor ved Naturhistoriska riksmuseet. 
Etter studenteksamen i Linköping i 1910 studerte Stensiö ved Uppsala universitet. I tillegg til geologi og geografi studerte han morfologi og komparativ anatomi hos Nils von Hofsten og Axel Wirén. Han ble fil. kand. i 1912.
Sommeren 1912 ledet Stensiö en ekspedisjon til Spitsbergen, hvor han samlet inn fossile fisker og uramfibier fra trias. Ytterligere fem Spitsbergsekspedisjoner fant sted i 1913 og 1915-1918. I årene 1912-1915 gjennomførte Stensiö medisinstudier ved Karolinska Institutet men avbrøt dem for å utforske triasfiskene han hadde samlet inn. Dette resulterte i en doktoravhandling i 1921, som ble epokegjørende innen paleontologien ved at triasfiskene ble preparert og studert med en detaljrikhet som ikkevar sett tidligere. Han ble i 1923 utnevnt til professor og forstander for Paleozoologiska avdelningen ved Naturhistoriska riksmuseet. Bortsett fra en tid som professor i Uppsala i 1933-1935 ble Stensiö værende i denne stillingen til han ble pensjonist i 1959.
Stensiös videre forskning var inrettet mot fisker fra devon. Han benyttet blant annet slipesnittsmetoden, som ble oppfunnet av William Johnson Sollas, og som består i at godt bevarte fossiler, først og fremst skallen, slipes ned med tetta intervaller og hver slipeoverflate fotograferes og avtegnes nøyaktig. Fossilet blir på den måten ødelagt, men ut fra serien av slipesnitt kan en tredimensionell modell av voks eller polystyren bygges i passende forstørrelse, noe som gir informasjon om hver minste detalj i anatomien. På denne måten utforsket Stensiö kraniet til en rekke dårlig kjente fossile fiskegrupper, som panserhaier, panserrundmunner og kvastfinnefisker.
Stensiö lanserte også den såkalte lepidomorialteorien, som hevder at tenner og haienes placoidskjell har et felles opphav (lepidomorium) Hans anatomiske og taksonomiske studier av panserhaier og panserrundmunner ble sammenfattet i tre omfattende franske håndboksartikler.
Stensiös vitenskapelige arbeider er skrevet i en autoritativ stil, rikt illustrert og iblant monumentale i formen. Han var medlem av Kungliga Vetenskapsakademien fra og med 1927. Gjennom Erik Stensiös fond bevarer og forvalter Kungliga Vitterhetsakademien Stensjö by som et kulturhistorisk minnesmerke. Fem utdødde fiskeslekter er oppkalt etter Stensiö: Erikaspis Dupret, Goujet & Mark-Kurik 2007, Erikodus Nielsen 1932, Stensioella Broili 1933, Stensionotus Lehman 1952 och Stensiopelta Denison 1951. Også Stensiö Bjerg og Stensiö Plateau på Østgrønland, samt Stensiöfjellet og Stensiöbreen på Svalbard er oppkalt etter han.


== Priser og utmerkelser (utvalg) ==
1957 – Linnean Medal


== Referanser ==


== Kilder ==
E. Jarvik. (1992). Erik Stensiö. Minnesteckning vid Kungl. Vetenskapsakademiens högtidssammankomst den 2 april 1991. Levnadsteckningar över Kungl. Vetenskapsakademiens ledamöter, nr 190. ISSN 0347-9021.
Eredivisie 2012–2013

2012-13 sesongen vil bli den 57. sesongen av Eredivisie siden den startet i 1955. Den begynner 10. august 2012 og avsluttes 26. mai 2013. Det nyopprykkede laget er FC Zwolle. Ajax er regjerende mestere.


== Tabell ==
(M) = Mester, (P) = Playoff og (N) =  Nedrykker.


== Klubbinfo ==


== Eksterne lenker ==
Offisielt nettsted 
(en) Association football clubs of the Netherlands – kategori av bilder, video eller lyd på Commons
A Beard of Stars

A Beard of Stars er det fjerde albumet av Tyrannosaurus Rex. På albumet spiller Marc Bolan (vokal, gitar, orgler, bass), i tillegg til Mickey Finn (perkusjon). Det var første albumet med Finn i T.Rex. Albumet kom ut i 13. mars 1970 i Storbritannia og nådde 21.-plass på den britiske albumlisten.


== Beskrivelse ==
A Beard of Stars var den første utgivelsen med Marc Bolans nye musikalske partner Mickey Finn. Bolan selv var hjernen bak utgivelsen, han var både den som komponerte og sang på alle sangene, spilte gitar, orgel og bass mens Mickey Finn bidro på perkusjon. Albumet er kjent for å være det første hvor Bolan benyttet elektrisk gitar, skjønt dette instrumentet var også benyttet på gruppas singel fra 1969, «King of the Rumbling Spires»/«Do You Remember». I henhold til AllMusic var albumet et vendepunkt hvor Marc Bolan begynte «å utvikle seg fra en forherdet hippie og til den pågående og brautende rockestjernen han ble de neste få årene, skjønt for de som er kjent med hans tidligere sanger, høres det fortsatt ut som verket til en mann med sitt sinn plugget inn i tidsalderen for syrepåvirket henrykkelse.»


== Sporliste ==
«Preludium» - 1:04
«A Daye Laye» - 1:56
«Woodland Bop» - 1:39
«Fist Heart Mighty Dawn Dart» - 2:45
«Pavilions of Sun» - 2:49
«Orgel Blues» - 2:47
«By the Light of a Magical Moon» - 2:51
«Wind Cheetah» - 2:38
«A Beard of Stars» - 1:37
«Great Horse» - 1:42
«Dragon's Ear» - 2:37
«Lofty Skies» - 2:54
«Dove» - 2:06
«Elemental Child» - 5:33


== Referanser ==


== Eksterne lenker ==
A Beard of Stars hos Discogs (liste over utgivelser)
Edward Lowassa

Edward Ngoyai Lowassa (født 26. august 1953) er en tanzaniansk politiker som var landets tiende statsminister fra 30. desember 2005 til 9. februar 2008. Han måtte forlate stillinga etter at et parlamentsutvalg kom fram til at han og energi- og mineralministeren var ansvarlige for en bedragersk avtale mellom TANESCO og et ikkeeksisterende amerikansk selskap. Lowassa trakk seg fra stillinga for å beskytte regjeringas og CCMs rykte, og blei med dette den første statsministeren i Tanzania som har trukket seg på grunn av en bedragerisak.


== Referanser ==
New Albion

New Albion, også kjent som Nova Albion, var navnet på regionen rundt stillehavskysten av Nord-Amerika utforsket og oppdaget av  Sir Francis Drake og festet av ham for England i 1579. Omfanget av New Albion og plasseringen av Drakes Landing har lenge vært debattert blant historikere, med mest tro på at han kom i land et sted på kysten av Nord-California.
Albion, «den hvite», er et arkaisk navn på øya Storbritannia - en henvisning til de hvite krittklippene langs Den engelske kanal i Kent.
Til tross for bred enighet blant historikere om at Drake landet på vestkysten av Nord-Amerika, har den nøyaktige plasseringen av New Albion vært gjenstand for flere teorier:  det eneste bekfreftede arkeologiske funnet fra 1500-tallet er porselen som ble funnet ved Drake's Bay.


== Referanser ==
Cargiaca

Cargiaca er en kommune i Corse-du-Sud på Korsika. Kommunen er en av de minst befolkede områdene på Korsika med 59 innbyggere, per 2008. Næringsdriften er basert på gårdsdrift og vinproduksjon. Kommunen ligger i de sørlige delene av Korsika, ikke så langt unna Corte.


== Referanser ==


== Eksterne lenker ==
(en) Cargiaca – kategori av bilder, video eller lyd på Commons
Stensjö by

Stensjö by er en kulturhistorisk verdifull landsby som ligger rundt ei mil nord for Oskarshamn i Kalmar län, Sverige.
Vitterhetsakademien eier stedet og ser til at den brukes i gammel stil. Det gamle kulturlandskapet rundt landsbyen fra 1700- og 1800-tallet er godt bevart. Klyngen av rødmalte hus ligger i et lyst og åpent landskap, med svingete, smale grusveier og lange gjerder. På beitemarkene finnes kyr, sauer og griser. Tre turløyper snor seg rundt landsbyen. Stedet ble brukt som innspillingsted for utendørsscener til Emil i Lönneberga.


== Bildgalleri ==

		
		
		


== Eksterne lenker ==
(en) Stensjö, Oskarshamn Municipality – kategori av bilder, video eller lyd på Commons 
(en) Stensjö, Oskarshamns kommun – galleri av bilder, video eller lyd på Commons 
Stensjö by, hos Vitterhetsakad.se
Coober Pedy

Coober Pedy er en by i Sør-Australia i Australia. Den ligger 846 kilometer nord for delstatshovedstaden Adelaide langs Stuart Highway. I 2006 hadde byen 1916 innbyggere. Stedet er noen ganger omtalt som «verdens opalhovedstad» på grunn av opalgruvene rundt byen. Stedet er kjent for de mange underjordiske husene i byen (kjent som «dugouts») som er gravd for å beskytte mot varmen. Navnet Coober Pedy kommer fra det lokale aboriginske ordet kupa-pitiStedet er stoppested for jernbanen mellom Adelaide og Darwin og Coober Pedy lufthavn har flyvninger til Adelaide.


== Referanser ==


== Eksterne lenker ==
(en) Offisielt nettsted 
(en) Coober Pedy – kategori av bilder, video eller lyd på Commons 
(en) Coober Pedy – galleri av bilder, video eller lyd på Commons
Casaglione

Casaglione er en kommune i Corse-du-Sud på Korsika. Kommunen har 360 innbyggere (2008). Næringsdriften er basert på gårdsdrift og fiske samt turisme. Kommunen ligger i den vestlige delen av Korsika, ikke så langt fra Ajaccio.


== Referanser ==


== Eksterne lenker ==
(en) Casaglione – kategori av bilder, video eller lyd på Commons
Frederick Sumaye

Frederick Tluway Sumaye (født 29. mai 1950) er en tanzaniansk politiker som var Tanzanias niende statsminister fra det første flerpartivalget i 1995 fram til 2005. Etter at hans statsministerperiode var over tok han etterutdanning i Edward S. Mason-programmet ved John F. Kennedy School of Government ved Harvard University i USA, og fikk en Master of Public Administration.


== Referanser ==
Casalabriva

Casalabriva er en innenlandskommune i Corse-du-Sud på Korsika. Kommunen er en av de minst befolkede områdene på Korsika med 180 innbyggere, per 2008. Næringsdriften er basert på gårdsdrift og vinproduksjon. Kommunen ligger i de vestlige delene av Korsika, sør for Ajaccio.


== Referanser ==


== Eksterne lenker ==
(en) Casalabriva – kategori av bilder, video eller lyd på Commons
Cauro

Cauro er en kommune i Corse-du-Sud på Korsika. Kommunen er en av de mest befolkede områdene på Korsika med 1279 innbyggere, per 2008. Næringsdriften er basert på gårdsdrift. Kommunen ligger i de vestlige delene av Korsika, ikke så langt unna Ajaccio og Corte.


== Referanser ==


== Eksterne lenker ==
Offisielt nettsted 
(en) Cauro – kategori av bilder, video eller lyd på Commons
Ismail Pasja

Ismail Pasja (arabisk: إسماعيل باشا‎; moderne tyrkisk: İsmail Paşa; født 31. desember 1830 i Kairo, Egypt, død 2. mars 1895 i Konstantinopel, Det osmanske riket), kjent som Ismail den storslagne, var khediv av Egypt og Sudan fra 1863 til 1879, da han ble avsatt etter anmodning fra Det forente kongerike Storbritannia og Irland. Ismail delte farfaren Muhammad Ali av Egypts ambisiøse planer, og Egypt og Sudan ble i stor grad modernisert i hans regjeringstid. Industrien og økonomien ble utviklet, urbaniseringen økte, og landets grenser ble presset sørover.
Ismail Pasjas filosofi kan ses i en uttalelse han kom med i 1879: «Mitt land er ikke lengre en del av Afrika; vi er nå del av Europa. Derfor er det naturlig for oss å gå bort fra våre tidligere skikker og ta i bruk et nytt system tilpasset vår sosiale tilstand.»
Han sikret seg også osmansk og internasjonal anerkjennelse som khediv snarere enn wāli. Derimot førte Ismails politikk til at Egypt og Sudan fikk en stor gjeld og måtte selge sine aksjer i Suezkanalen til Storbritannia, og til at britene fikk ham avsatt.


== Se også ==
Egypts historie (1803–1882)
Order of Ismail


== Referanser ==


== Eksterne lenker ==
(en) Isma'il Pasha – kategori av bilder, video eller lyd på Commons
A Collection of Great Dance Songs

A Collection of Great Dance Songs er et samlealbum av Pink Floyd som ble gitt ut 23. november 1981, mot Roger Waters si vilje. Albumet inneholder unike mikser av «Shine On You Crazy Diamond» (som består av delene 1, 2, 4 og 7) og «Another Brick in the Wall (Part 2)» (som kombinerer introen fra singelmiksen med albumversjonen, mens den toner ut under «if you don't eat your meat»-seksjonen). Sporet «Money» ble spilt inn på ny siden Capitol Records nektet å la Columbia Records bruke originalversjonen i USA. Derfor spilte David Gilmour sangen inn på nytt, hvor han spiller nesten alle instrumentene selv, både trommer, gitarer, tangenter, bassgitar og vokal. Sangen var produsert i lag med James Guthrie. Dick Parry spiller saksofon, som på originalen. Det er noen mindre forskjeller mellom de to versjonene, hovedsakelig i saksofon- og gitarsoloene. 
Tittelen på platen er ment ironisk, siden Pink Floyd ikke var kjent for å lage musikk en kunne danse til. Dette kan en også se på omslaget, som viser bilder av to dansere som er bardunert til bakken slik at de ikke kan røre seg. Hipgnosis laget omslaget under psevdonymet TCP (Storm Thorgerson, Peter Christopherson og Aubrey Powell) fordi de hadde blitt uvenner med Roger Waters. 
Albumet nådde 37.-plass på den britiske albumlisten og 31.-plass i USA. Columbia gav ut en CD-utgave av albumet i 1997 med bedre digital lyd. 


== Sporliste ==
«One of These Days» (David Gilmour/Roger Waters/Richard Wright/Nick Mason (Meddle) – 5:49
«Money» (Nyinnspilt versjon) (Roger Waters) (opprinnelig fra The Dark Side of the Moon) – 6:45
«Sheep» (Roger Waters) (Animals) – 10:21
«Shine On You Crazy Diamond» (Forkortet versjon) (David Gilmour/Roger Waters/Richard Wright) (Wish You Were Here) – 10:40
«Wish You Were Here» (David Gilmour/Roger Waters) (Wish You Were Here) – 5:26
«Another Brick in the Wall, Part II (ny miks)» (Roger Waters) (The Wall) – 3:54I Brasil ble albumet utgitt under navnet Pink Floyd Hits i 1983, men med rekkefølgen på platesidene stokket om og «The Gunner's Dream» i stedet for «One of These Days».


== Personell ==
David Gilmour - Gitar, bassgitar, vokal, alle instrument på «Money» (bortsett fra saksofon)
Roger Waters - Bassgitar, vokal, rytmegitar på «Sheep»
Richard Wright - Tangenter, synthesizer, vokal
Nick Mason - Trommer og perkusjon, stemme på «One of These Days»
Dick Parry - Saksofon
Hipgnosis - Albumdesign (under psevdonymet TCP)


== Referanser ==


== Eksterne lenker ==
(en) A Collection of Great Dance Songs på Discogs 
(en) A Collection of Great Dance Songs på MusicBrainz 
(en) A Collection of Great Dance Songs på AllMusic
Baumschulenweg stasjon

Baumschulenweg stasjon er en jernbanestasjon som ligger i strøket Baumschulenweg i Berlin. Den blir betjent av S-bane. Stasjonen har tidligere også hatt fjerntrafikk.
Stasjonsbygningen, som ble oppført 1916, er vernet.


== Eksterne lenker ==
(de) Offisielt nettsted 
(en) Bahnhof Berlin-Baumschulenweg – kategori av bilder, video eller lyd på Commons
Hild Marit Olsen

Hild Marit Olsen (født 9. mai 1964 i Honningsvåg) er en norsk politiker (Ap). Hun har siden 2012 vært fylkesråd i fylkesrådet i Nordland, først for kultur og miljø, så for samferdsel og siden 2015 for utdanning.I 2007 ble hun valgt inn i Bodø bystyre og stilte i 2011 som partiets ordførerkandidat i samme by, men tapte valget. Hun ble leder for Bodø Arbeiderparti i 2009.Hun har utdanning innenfor psykologi, personal- og organisasjonsfag og informasjonsledelse.


== Verv ==
2012–d.d. – fylkesråd for kultur og miljø i fylkesrådet i Nordland
2011–d.d. – medlem av formannskapet i Bodø bystyre
2009–d.d. – leder i Bodø Arbeiderparti
2009–d.d. – leder for helse og sosialkomiteen i Bodø bystyre
2007–d.d. – bystyremedlem i Bodø bystyre.
2007–2009 – nestleder i Bodø Arbeiderparti.


== Referanser ==
Charles S. Whitman

Charles Seymour Whitman (født 29. september 1868 i Sprague, Connecticut, død 29. mars 1947 i Hartford), var en amerikansk republikansk politiker.
Han var New Yorks 41. guvernør i årene januar 1915 til desember 1918.
Whitman studerte fra 1890 ved Amherst College og deretter juss fra 1894 ved New York University. Etter avlagt juridikum arbeidet han i rettspleien, og var fra 1907 sjefsanklager (District attorney) i New York City.


== Liv og karriere ==
Whitman ble født 29. september 1868 i Hanover, Sprague, Connecticut. Han ble uteksaminert fra Amherst College i 1890.
Han studerte jus på  New York University og ble tatt inn som skrankeadvokat i 1894.


== Referanser ==
Tawfiq Pasja

Muḥammad Tawfīq Bāšā (arabisk: محمد توفيق باشا‎; moderne tyrkisk: Mehmed Tevfik Paşa; født 15. november 1852 i Kairo, Egypt, død 7. januar 1892 i Ḥilwān, Egypt) var khediv av Egypt og Sudan fra 1879 til sin død i 1892. Han var sønn av Ismail Pasja og den sjette herskeren fra Muhammad Ali-dynastiet.


== Se også ==
Egypts historie (1803–1882)


== Referanser ==


== Eksterne lenker ==
(en) Tewfik Pasha – kategori av bilder, video eller lyd på Commons 
(en) Tewfik Pasha – galleri av bilder, video eller lyd på Commons
Plänterwald stasjon

Plänterwald stasjon er en jernbanestasjon som ligger i strøket Plänterwald i Berlin. Den blir betjent av S-bane.


== Eksterne lenker ==
Offisielt nettsted 
(en) Bahnhof Berlin-Plänterwald – kategori av bilder, video eller lyd på Commons
Henicophaps

Henicophaps er en liten slekt fugler i duefamilien. Den inneholder kun to arter:

Henicophaps albifrons
Henicophaps foersteri


== Eksterne lenker ==
(en) Henicophaps i Global Biodiversity Information Facility 
(no) Henicophaps hos Artsdatabanken 
(en) Henicophaps hos ITIS 
(en) Henicophaps hos NCBI 
(en) Kategori:Henicophaps – bilder, video eller lyd på Wikimedia Commons 
Henicophaps – detaljert informasjon på Wikispecies
Marit Tennfjord (politiker)

Wikipedia har også en artikkel om kordirigenten Marit Tennfjord.Marit Elisabeth Tennfjord (født 23. februar 1958) er en norsk lokalpolitiker fra Sosialistisk Venstreparti. Hun var medlem av fylkesrådet i Nordland fra 2009 til 2012, først som fylkesråd for kultur og miljø, seinere for utdanning. Hun var også nestleder i fylkesrådet.
Tennfjord har vært medlem av kommunestyret i Rana flere ganger, første gang som vara etter valget i 1983. Hun har sittet i formannskapet i kommunen i to perioder. Før hun ble medlem av fylkesrådet, var hun gruppeleder for SV i fylkestinget.
Hun er utdanna lærer og har «grunnfag» i musikk og miljøterapi. 


== Kilder ==
«Følelsesladet farvel med Marit», Rana Blad 5. desember 2012; besøkt 28. juni 2013.
Injurie

En injurie eller ærekrenkelse er en krenkelse av en annen persons ære gjennom et hvilken som helst form for uttrykk, og er lovstridig i mange land.


== Norge ==
Injurier, eller ærekrenkelser, ble i Norge avkriminalisert ved straffeloven av 2005 med virkning fra 1. oktober 2015. Ærekrenkelser kan imidlertid gi grunnlag for erstatningsansvar jf. lov om skadeserstatning § 3-6 a.
En injurie, eller ærekrenkelse, var ifølge den gamle straffeloven av 1902s kapittel 23 et lovbrudd hvor en person ved ord eller handling krenket en annens gode navn og rykte, æresfølelse eller utsatte noen for hat eller ringeakt.
Æres/selvfølelsen var omhandlet i § 246, mens § 247 omhandlet det å forårsake noens tap av omdømme slik at deres erverv eller stilling ble utsatt for ringeakt eller tap.
Loven ga en strafferamme på inntil 6 måneder etter § 246, mens § 247 hadde en ramme på inntil 2 år. Dog kunne straffen falle bort dersom injurianten førte sannhetsbevis,  se dog § 249.
Påtalemyndigheten ville normalt ikke fremme slike saker etter eget initiativ.Det var ikke bare navnet som var under beskyttelse, men selve personen. Det vil si at enhver handling/ord egnet til å utsette en person for hat, ringeakt eller dårlig rykte falt under denne paragraf.
Hvis det var en enighet i en gruppe om bruk av koder om en person; om det var «han» eller enkelt og greit vanlig kallenavn og brukte det som middel til å utsette det for det ovennevnte, ville dette falt under æreskrenkelse.


== Utilsiktede virkninger av injurielovgivning ==
Juristen Knut Brofoss skrev i en artikkel i tidsskriften Samtiden i 1979 at gjennom injurielovgivning kan rettsapparatet lett kunne bli et redskap for virksomhet som det ellers anses viktig å bekjempe. I praksis kan man bli dømt fordi man legger noe annet i ordene enn det domstolene gjør. Den som ytringene retter seg mot oppnår ofte å lede oppmerksomheten bort fra det den opprinnelige ytringen dreier seg om, og over på spørsmålet om ytreren har gjort noe ulovlig.


== Referanser ==


== Litteratur ==
Johs. Andenes: Alminnelig strafferett. Akademisk forlag, Oslo 1956
Helge Rønning; Halldis Moren Vesaas; Mariken Vaa, red. (1979). Samtiden nr. 1 1979. Aschehoug. 


== Eksterne lenker ==
«Ærekrenkelse». Jusleksikon.no. Besøkt 13. mars 2022.
Henicophaps albifrons

Henicophaps albifrons er en art fugl i duefamilien. Den finnes i Indonesia og på Papua Ny-Guinea. Fuglens naturlige habitat er subtropisk, fuktig skog. 


== Kilder ==
BirdLife International 2004.  Henicophaps albifrons.   2006 IUCN Red List of Threatened Species.   Lastet ned 24. juli 2007.


== Eksterne lenker ==
(en) papuabronsedue i Global Biodiversity Information Facility 
(no) papuabronsedue hos Artsdatabanken 
(en) papuabronsedue hos ITIS 
(en) papuabronsedue hos NCBI 
(en) Kategori:Henicophaps albifrons – bilder, video eller lyd på Wikimedia Commons 
Henicophaps albifrons – detaljert informasjon på Wikispecies
Salim Ahmed Salim

Salim Ahmed Salim (født 23. januar 1942) er en tanzaniansk politiker og diplomat som har jobba på den internasjonale diplomatiske arenaen siden 1960-tallet. Han var Tanzanias statsminister fra 1984 til 1985, og var fra 1989 til 2001 generalsekretær for Organisasjonen for afrikansk enhet.


== Utdannelse ==
Salim gikk på St. Stephen's College ved Universitetet i Delhi, og fikk sin mastergrad i internasjonale studier ved School of International and Public Affairs ved Columbia University i New York. Salim holder seks æresdoktorater, fra Universitetet på Filippinene, Los Baños (1980), Universitetet i Maiduguri (1983), Universitetet på Mauritius (1991), Universitetet i Bologna (1996) og Universitetet i Cape Town (1998).


== Innenrikskarriere i Tanzania ==
Generalsekretær i All-Zanzibar Journalists Organisation, 1963–1964
Utenriksminister, 1980–1984
Statsminister, 1984–1985
Visestatsminister, 1986–1989
Forsvarsminister, 1986–1989
President i Mwalimu Nyerere Foundation, 2001–nå


== Diplomatisk karriere ==
Nestsjef ved Zanzibars kontor i Havanna, Cuba, 1961–1962
Tanzanias ambassadør til Egypt, 1964–1965
Tanzanias høykommisjonær til India, 1965–1968
Tanzanias ambassadør til Folkerepublikken Kina, 1969–1970
Tanzanias ambassadør til FN, 1970–1980
herunderTanzanias ambassadør til Cuba, 1970–1980
Tanzanias høykommisjonær til Guyana, Barbados, Jamaica og Trinidad og Tobago, 1970–1980
Generalsekretær for OAU, 1989–2001
Den afrikanske unions spesialutsending til Darfur-konflikten, 2004–2008


== Referanser ==


== Eksterne lenker ==
UN Leaders 4
FN-tale om aids av Salim
Ḥusayn Kāmil

Ḥusayn Kāmil (arabisk: السلطان حسين كامل DIN: as-Sulṭān Ḥusayn Kāmil; moderne tyrkisk: Sultan Hüseyin Kamil; født 21. november 1853 i Kairo, Egypt, død 9. oktober 1917 samme sted) var sultan av Egypt og Sudan fra 1914 til sin død i 1917, under britenes okkupasjon av landet. 
Ḥusayn Kāmil var sønnen til khediv Ismāʿīl Bāšā, som hersket over Egypt fra 1862 til han ble avsatt i 1879. 19. desember 1914 ble Ḥusayn Kāmil erklært sultan av Egypt etter at britene hadde avsatt hans nevø, ʿAbbās II Ḥilmī, 5. november 1914. Det nylig opprettede sultanatet Egypt ble erklært for et britisk protektorat. Dette ble slutten for osmansk de jure herredømme over Egypt, som hadde vært nominelt helt siden Muḥammad ʿAlī overtok makta i 1805. 
Da Ḥusayn Kāmil døde i 1917, nektet hans sønn Kamāl ad-Dīn Ḥusayn å overta tronen, som dermed gikk til Ḥusayn Kāmils bror, Aḥmad Fuʾād


== Referanser ==


== Eksterne lenker ==
(en) Hussein Kamel of Egypt – kategori av bilder, video eller lyd på Commons
Rindalisme

Rindalisme var en bevegelse i Danmark fra midten av 1960-tallet som stod for offentlig motstand mot statsstøtte til kunstnere, og da særlig moderne abstrakt kunst. Bevegelsen ble oppkalt etter sin grunnlegger Peter Rindal, som var medlem av det danske Fremskridtspartiet.


== Referanser ==
Henicophaps foersteri

Henicophaps foersteri er en fugleart i duefamilien. Den er utbredt på Papua Ny-Guinea. Den holder til i subtropisk skog, og er truet av tap av habitat.


== Kilder ==
BirdLife International 2004.  Henicophaps foersteri.   2006 IUCN Red List of Threatened Species.   Lastet ned 24. juli 2007.


== Eksterne lenker ==
(en) bismarckbronsedue i Encyclopedia of Life 
(en) bismarckbronsedue i Global Biodiversity Information Facility 
(no) bismarckbronsedue hos Artsdatabanken 
(en) bismarckbronsedue hos ITIS 
(en) bismarckbronsedue hos NCBI 
(en) Kategori:Henicophaps foersteri – bilder, video eller lyd på Wikimedia Commons 
Henicophaps foersteri – detaljert informasjon på Wikispecies